MLDataScientist/Wikipedia-uzbek-2024-05-01 huggingface dataset:
Lion Axwijk

Lion Axwijk () (1984-yil 18-mart, Amsterdam) – gollandiyalik futbolchi, himoyachi ampulasida oʻynaydi, Oostzaan shahridan OFK havaskorlar klubi oʻyinchisi.

Futbolchilik faoliyati 
Lion Axwijk sport faoliyatini Zaandam shahridan Hellas Sport klubining futbol klubida boshlagan. Keyin u Waalwijk klubining futbol maktabini tugatgan. Waalwijkning oʻsmirlar va yoshlar jamoalarida oʻynagan „Lion“ tez orada asosiy tarkibga qoʻshilgan. Uning jamoadagi debyuti 2005-yil 29-oktyabrda Erediviziyaning NAC Bredaga qarshi oʻyinida boʻlib oʻtgan va u Waalwijkning 4:1 hisobidagi yirik gʻalabasi bilan yakunlangan. Debyut mavsumida 21 yoshli himoyachi chempionatda toʻrtta oʻyinda maydonga tushgan.

2006-yil yanvar oyi oxirida Lion birinchi divizionda oʻynagan Vendam jamoasiga ijaraga berilgan. Axwijk jamoa tarkibida 8 ta oʻyin oʻtkazgan, bu vaqt ichida uchta sariq va bitta qizil kartochka olishga ulgurgan.

Ijara muddati tugagandan soʻng, Lion Apeldoornning AGOVV klubi bilan erkin agent sifatida ikki yillik shartnoma imzolagan. Ikki mavsum davomida u jamoada 30 ta oʻyinda maydonga tushgan, shuningdek , Gollandiya kubogida bitta oʻyin oʻtkazgan. 2008-yildan beri Axwijk "IJsselmervogels" havaskor klubida oʻynagan, uning akasi, sobiq „Haarlem“ yarim himoyachisi Ivan ham aynan shu jamoada oʻynagan.

2010-yilning yozida Lion "Spakenburg " klubi futbolchisiga aylangan va 2010—2011-yilgi mavsum tugaganidan soʻng, klub oʻzaro kelishuvga koʻra futbolchi bilan shartnomani bekor qilgan, shundan soʻng u „Spakenburg“ klubini tark etgan. Lionning keyingi klubi Amsterdamning ASV De Deyk jamoasi boʻlgan. 2012-yildan beri Lion Gollandiya politsiyasining futzal jamoasida oʻynab kelmoqda.

2013-yil iyul oyida Lion Ostzaan shahrining OFK klubiga oʻtgan.

Manbalar 

Niderland futbolchilar
Yashayotgan insonlar
1984-yilda tugʻilganlar
18-martda tugʻilganlar
Qonxo'r ko'rshapalaklar

Qonxoʻr koʻrshapalaklar. Faqatgina qon soʻrib oziqlanuvchi yagona sutemizuvchi
boʻlib, Markaziy va Janubiy Amerika tropik mamlakatlarida
yashovchi qonxoʻr koʻrshapalaklar sanaladi. Desmod
(Desmodus rotundus), baʼzan qonxoʻr (vampir) ham deb
ataladi va uyqudagi hayvonlarga hujum qiladi. Odatda, u
qoramol yoki otlami tanlaydi, ammo baʼzan hatto odamga
ham hujum qiladi. Qonxoʻrlaming boshqa ikki turi, Diaemus
youngi va Diphylla ecuadata, oʻzlariga oʻlja sifatida yirik
qushlar, shu jumladan, uy tovuqlarini tanlaydilar. Oddiy
qonxoʻr oʻz oʻljasining qonini 30 minut atrofída soʻradi.
0 ‘lja yoʻqotgan qon miqdori uning hayoti uchun xavfli
boʻlmasa-da, koʻrshapalaklar tashib yuradigan yuqumli
kasalliklar oʻz taʼsirini koʻrsatishi mumkin. Bir yil davomida
100 nafar qonxoʻr koʻrshapalaklar ichadigan qon miqdori
25 sigir yoki 14000 tovuqdagi qon miqdoriga tengdir.
Qonxoʻr koʻrshapalaklar gʻorlarda
soni 100 dan 1000 tagacha
aʼzodan iborat koloniyalar tashkil
etib, panjalari bilan devorlarga
osilib olib, toʻla qorongʻilikda
yashaydi. Ular ehtiyotkor
hayvonlar boʻlib, ov qilishga
faqat qorongʻi, oysiz kechalar
uchib chiqadi.

Desmod. Tanasining uzunligi 9 sm, qanoti yozilganda uzunligi 18
sm ga yetadi. Uning burni qanqaygan, kichikroq uchli qulogʻi bor,
dumi yoʻq. Qonxoʻrlarda boshqa koʻp koʻrshapalaklardagidek
tishlar koʻp emas. Chunki unga ovqatni chaynash va maydalashni
keragi yoʻq.
Desmod – qonxoʻming yangi tugʻilgan bolasi juda ojiz
boʻlishiga qaramay, oʻtkir timoqlari va qiyshaygan sut
tishlari bilan onasiga, hatto parvoz payti ham mahkam
yopishib olish imkoniga ega. Dastlabki damlarda bola
faqat onasining suti bilan oziqlanadi. Taxminan 3
oylardan soʻng, ona uni asta-sekin qonga oʻrgatib, bir
martada bir necha tomchi berib boradi.

Oziqlanishi 
Qonxoʻr koʻrshapalak oʻz
oʻljasidan nariroqqa qoʻnib, toʻrt
oyoqlab, sezdirmaslikka harakat
qilib yaqinlashadi. Qonxoʻrning
burni issiqlikka sezgir boʻlib,
oʻlja tanasidagi teriga yaqinroq
joylashgan qon tomirlarini
topishga yordam beradi. Tigʻ
kabi oʻtkir tishlari bilan
koʻrshapalak hayvon tanasida
kesik hosil qiladi va oqib
chiqayotgan qonni tili bilan yalay
boshlaydi. Koʻrshapalakning
soʻlagi kesik joyini ogʻriq
sezmaydigan qilib, qonni quyulib
qolishdan saqlaydi.

Manbalar 
1. „Asia’s biodiversity vanishing into the marketplace“  2012-yil;

Adabiyotlar 
1. "Hayvonot olami" ensiklopediyasi 

 Koʻrshapalaklar
Shri

Shri—boʻr davridagi teropodli dinozavrlar turkumiga va dromeozavrlar oilasiga mansub. Uning bu turi Shri Devi tomonidan aniqlangan. 2021-yilda Alan Tyorner va boshqalar tomonidan tasvirlangan. Dinozavr qoldiqlari Moʻgʻulistondagi Baruun Goyoot hududida topilgan.

Tarixi 
1991-yil 5-iyulda Amerika paleontologik ekspeditsiyasi rahbarlaridan biri Mark Norell Moʻgʻulistondagi Baruun Goyoot formatsiyasida kichik teropod qoldiqlarini topgan. U mintaqada keng tarqalgan Velociraptordan boshqacha ekanini bilgan. 1996-yilgi maqolada Norell topilmaga „Ichabodcraniosaurus“ nomini bergan. Maqola Vashington Irvingning „Legenda o Sonnoy Loщine“ qissasi qahramoni Ichabod Kreynga tegishli boʻlgan. Mark Norell Altangerel Pearl bilan bir kunlik qazish ishlari davomida, qum boʻroni sababli dinozavrning bosh suyagi topilmaganini qayd etgan. Fotoalbom Mayk Ellison, Merilin Foks va Justi Elisi tomonidan tayyorlangan. 1992-yilda topilma haqida qisqacha maʼlumot ilmiy adabiyotlarda chop etilgan. Biroq, 2002-yilgacha, Mark Norell buni dinozavrlarning pochta roʻyxatida aniqlaganida, qaysi namuna "Ichabodcraniosaurus" deb nomlanganligi nomaʼlum boʻlib qolgan. 1999-yilda qazilma qoldiqlari Velociraptorga tegishli boʻlishi mumkinligi taxmin qilingan. Alan Tyorner 2008-yilgi tezislarida suyaklar alohida taksonga tegishli degan xulosaga kelgan.

Etimologiya 
Bu nom Moʻgʻulistonda himoya maʼbudasi sifatida keng hurmatga sazovor boʻlgan va buddist xudo Shri Devini sharafiga atalgan.

Tavsif 
Shri devi turlari 2021-yilda Alan Tyorner, Shayna Montanari va Mark Norell tomonidan nomlangan va tavsiflangan. Hayvon velociraptor bilan bir xil, uzunligi esa taxminan 2 metr va ogʻirligi taxminan 15 kilogramm boʻlgan.

IGM 100/980 holotipi Maastrixti Baruun Goyot qatlamida topilgan. Uning yoshi 72 million yilligi aniqlangan. Boshsuyagi boʻlmagan, qisman boʻgʻimli skeletdan iborat boʻlgan. 8 ta boʻyin umurtqasi, boʻyin qovurgʻalari, 13 ta sakral umurtqalar, 8 ta kaudal umurtqalar, 5 ta chevron, shuningdek, tos suyaklari, oʻng orqa oyoq va oyoqsiz chap tibia saqlanib qolgan. Namunaning suyaklari ikki blokga boʻlingan va qisman boʻgʻimlangan.

Kladogramma 
Shri devi Velociraptor mongoliensisning qardosh turidir. U dromaeosauridae oilasiga, velosiraptorinlar kenja oilasiga kiradi. Quyida filogenetik tahlil asosida tuzilgan kladogramma keltirilgan:

Manbalar
Tarık Akan

Tarık Akan (1949-yil 13-dekabrda tugʻilgan – 2016-yil 16-sentabrda vafot etgan) – Faoliyatini 1970-yillarda boshlagan. Turk kino aktyori va prodyuseri.

Yoshligi 

Akan 1949-yil 13-dekabrda Istanbulda Tarik Tahsin Üregül ismi bilan dunyoga kelgan. Akan oilada bir qiz va bir oʻgʻildan keyin uchinchi farzand boʻlgan. Otasi harbiy xizmatda boʻlganligi tufayli oilasi Turkiya boʻylab doimiy ravishda koʻchib yurishgan. Arzirum shahrida oʻqigan, boshlangʻich taʼlimni esa Qayserida tamomlagan. Otasi nafaqaga chiqqandan soʻng, oila Istanbulga koʻchib oʻtdi va Bakırköyga joylashdi. Akan, Yıldız Texnika Universitetining mashinasozlik fakultetiga oʻqishga kirgan, keyinroq Jurnalistlar kollejini ham oʻqib tugatgan .
Aktyorlik faoliyatini boshlashdan oldin Bakırköydagi plyajlarda qutqaruvchi boʻlib ishlagan. Harbiy xizmatni 1979-yilda Denizlida tamomlagan . Akan 1980-yil Turkiyadagi davlat toʻntarishidan soʻng ikki yarim oyga qamaldi .

Aktyorlik faoliyati 
Akan „Ses“ jurnalining kino aktyorlari tanlovida ishtirok etdi, ikkinchi oʻrinni egalladi. Turk filmi rejissyori Ertem Egilmezdan (1929–1989) aktyorlik sanʼatini oʻrgangan.
Akan 1970-yilda 21 yoshida „Vefasız“ filmida debyut qildi va sahna „Tarık Akan“ nomini oldi. 1970–1975-yillar orasida Turkiya kinosining gullagan davrida yiliga oʻrtacha 12 ta filmda rol oʻynagan.

Kasalligi va oʻlimi 
Akan oʻpka saratoni bilan kasallangan va bir yildan ortiq davolangan. 2016-yil 16-sentabr kuni erta tongda u 66 yoshida Istanbuldagi xususiy shifoxonaning jonlantirish boʻlimida vafot etdi.
18-sentabr kuni Harbiye Muhsin Ertuğrulda oʻtkazilgan xotira marosimi va Teşvikiye masjididagi diniy dafn marosimidan soʻng Bakırköydagi Zuhuratbaba qabristoniga dafn qilindi.

Manbalar
Gruziya Tashqi ishlar vazirligi

Gruziya Tashqi ishlar vazirligi (, sakartvelos sagareo sakmeta saministʼro)—Gruziyaning jismoniy va yuridik shaxslarining chet eldagi manfaatlarini himoya qilish va targʻib qilish uchun mas’ul boʻlgan davlat organi hisoblanadi. Vazirlikka Gruziya Bosh vaziri tomonidan vazirlar mahkamasi aʼzosi sifatida tayinlanadigan tashqi ishlar vaziri rahbarlik qiladi. Hozirda bu lavozimda 2022-yil 4-apreldan beri Ilya Darchiashvili faoliyat olib bormoqda.

Faoliyat 
Gruziya tashqi xizmati-Tashqi ishlar vazirligi, Diplomatik vakolatxonalar va konsullik xizmatlari Gruziya Konstitutsiyasi, Tashqi siyosat strategiyasi hamda Milliy xavfsizlik konsepsiyasida mustahkamlangan asosiy milliy manfaatlar va qadriyatlariga xizmat qiladi. Vazirlik mamlakat xavfsizligi va xalqaro maqomini oshirish hamda globallashib borayotgan dunyoda uning manfaatlarini ilgari surish maqsadida Gruziyaning tashqi siyosatini olib boradi.

Tarixi

Gruziya Demokratik Respublikasi 

Tashqi ishlar vazirligi 1918-yil 26-mayda, Gruziya oʻz mustaqilligini eʼlon qilgan kuni tashkil etilgan. Natijada chet ellarda diplomatik ishlarni olib borish uchun zarur boʻlgan tashqi ishlar komissiyalari, diplomatik vakolatxonalar va boshqa tuzilmalar tuzildi. Akaki Chkhenkeli siyosiy lider sifatida birinchi tashqi ishlar vaziri boʻlgan. 1918-yil noyabrda Evgeniy Gegechkori tashqi ishlar vaziri etib tayinlandi.

Tashqi ishlar vazirligi Gruziya Demokratik Respublikasining asosiy tashqi siyosat agentligi boʻlgan. U hukumat nomidan diplomatik muzokaralar olib borgan. Vazirlik parlamentga hisobdor boʻlgan. Vazirlik xodimlari soni 50 kishidan oshmagan va uning tuzilmasi quyidagicha boʻlgan :
 Tashqi ishlar vaziri–vazirlik direktori, direktor oʻrinbosari, yuridik maslahatchisi, vazirning kotibi hisoblanadi.
 Kadrlar boʻlimi–vazirning kadrlar boʻlimi boshligʻi, mas’ul kotib, haydovchi.
 Siyosiy boʻlim–boʻlim boshligʻi, Yevropa boʻlimi boshligʻi, Osiyo boʻlimi boshligʻi, boʻlimlar, idoralar masʼul kotiblari va tarjimonlar.
 Umumiy boʻlim–boʻlim boshligʻi, mas’ul kotib va ​​uning yordamchisi, kantsler.
 Axborot byurosi–boʻlim boshligʻi, mas’ul kotib, kantsler va tarjimonlar.

Tashkiliy tuzilma

Tashqi ishlar vaziri 

Tashqi ishlar vaziri vazirlikning bosh ijrochi direktori va Gruziya Bosh vaziriga bevosita hisob beradigan va maslahat beradigan Vazirlar Mahkamasi aʼzosi hisoblanadi. Vazir butun vazirlik va uning xodimlarini tartibga soladi va nazorat qiladi.

Manbalar 

Gruziya
Vazirlik
Gruziya vazirliklar
Abdullah Avcı

Abdulloh Mujip Avci (1963-yil 13-iyul Istanbul) – turk sobiq futbolchisi va futbol murabbiyi.

Futbolchilik faoliyati 
Istanbulning „Vefa“ klubi tarbiyalanuvchisi hisoblanadi. 1984-yildan 1986-yilgacha Turkiya ikkinchi liga jamoasi Fatih Karagumrukda oʻynagan. 1986-yilda Rizesporga oʻtgan. Oʻsha yilning 31-avgustida u birinchi ligada debyutini oʻtkazgan va „Bursaspor“ ga qarshi uy uchrashuvida asosiy tarkibda maydonga tushgan. Ikki haftadan soʻng u „Boluspor“ bilan uy uchrashuvida birinchi dublini qaytd etgan. 1988—1990-yillarda hujumchi „Qahramanmaraspor“, „Baqirkoʻyspor“ va yana „Rizespor“ jamoalari sharafini himoya qilgan. 1990—1991-yilgi mavsumda ikkinchi ligada „Qosimpasha“ safida toʻp surgan. Keyin u ikkinchi va uchinchi ligada klublari sharafini himoya qilgan: Istanbulspor, Küçükchekmejespor va Nişantasispor shular jumlasidandur. U 1999-yilda uchinchi liganing „Vefa“ jamoasida futbolchilik faoliyatini yakunlagan.

Murabbiylik faoliyati 
U murabbiylik faoliyatini Istanbulspor klubida boshlagan. 1999—2000-yilgi mavsum oxirida u oʻz qoʻl ostidagi birinchi oʻyinda Superligada „Altay Izmir“ni minimal hisobda magʻlub etgan asosiy jamoani boshqargan. Keyin Avci „Istanbulspor“ va „Galatasaroy“ ning ikkinchi jamoalarini boshqargan, shuningdek, uning boshchiligidagi Turkiya U 17 terma jamoasi 2005-yilda Yevropa chempionligini va Perudagi jahon chempionatida toʻrtinchi oʻrinni egallagan.

2006-yilning avgust oyidaIstanbul Başakşehir klubiga bosh murabbiy etib tayinlangan. Uning qoʻl ostidagi birinchi mavsum yakunida istanbulliklar Superliga yoʻllanmasini qoʻlga kiritishgan. 2009—2010-yilgi chempionatda Istanbul Başakşehir ligada oʻzini koʻrsatib oltinchi oʻrinni egallagan. 2011-yilda jamoa ilk bor Turkiya kubogi finaliga chiqgan va u yerda „Beşiktaş J.K“ ga faqat penaltilar seriyasida magʻlub boʻlgan.

2011-yilning 17-noyabrida, Guus Hiddink isteʼfoga chiqarilganidan bir kun oʻtib, Abdulla Avci Turkiya terma jamoasining yangi bosh murabbiyi sifatida tanishtirilgan. 2013-yil 20-avgustda muvaffaqiyatsiz natijalar tufayli murabbiy ishdan boʻshatilgan. 2014-yilning 5-iyunida u 5 yillik shartnomaga imzo chekib, Istanbul Başakşehir jamoasiga qaytgan. 2016—2017-yilgi mavsumda uning qoʻl ostidagi jamoa chempionatda ikkinchi oʻrinni egallagan va Turkiya kubogi finaliga chiqgan.

2019-yilning 1-iyunida esa „Beşiktaş J.K.“ bosh murabbiyi etib tayinlangan. Shartnoma 3 yilga imzolangan . 2020-yilning 24-yanvarida Turkiya kubogi 2019—20-yilgi mavsum 1/8 finalining „Beşiktaş J.K.“ – „BB Erzurumspor“ (2:3) javob oʻyinidan ikki kun oʻtib ishdan boʻshatilgan.

Manbalar 

Turkiya futbolchilari
Istanbulda tugʻilganlar
Yashayotgan insonlar
1963-yilda tugʻilganlar
31-iyulda tugʻilganlar
Pony Express

Pony Express - Amerikaning tezkor pochta xizmati boʻlib, ot minadigan chavandozlardan foydalanadi. U 1860-yil 3-apreldan 1861-yil 26-oktyabrgacha Missuri va Kaliforniya oʻrtasida ishlagan. U Central Overland California va Pikes Peak Express kompaniyasi tomonidan boshqariladi.

Oʻzining 18 oylik faoliyati davomida Pony Express AQShning gʻarbiy va sharqiy sohillari oʻrtasida xabarlar yuborish vaqtini taxminan 10 kunga qisqartiradi. U birinchi transkontinental telegraf tashkil etilishidan oldin (1861-yil 24-oktyabr) toʻgʻridan-toʻgʻri sharq  gʻarbiy aloqa vositasiga aylandi va AQShning yangi Kaliforniya shtatini Qoʻshma Shtatlarning qolgan qismi bilan bogʻlash uchun juda muhim rol oʻynaydi.

Katta subsidiyaga qaramay, Pony Express moliyaviy muvaffaqiyatga erisha olmadi va 18 oy ichida bankrot boʻldi. Shunga qaramay, u yagona transkontinental aloqa tizimini yaratdi va yil davomida foydalanish mumkinligini aytdi.

Tinch okeani sohiliga tezkor pochta yoʻnalishiga ega boʻlish gʻoyasiga asosan, Kaliforniyaning yangi mashhurligi va uning tez oʻsib borayotgan aholisi sabab boʻldi. 1848-yilda u yerda oltin topilgandan soʻng, minglab qidiruvchilar, investorlar va ishbilarmonlar Kaliforniyaga yoʻl olishdi. Oʻsha paytda AQShning yangi hududi 1850-yilga kelib Kaliforniya Ittifoqiqa erkin davlat sifatida kirdi. 1860-yilga kelib aholi soni 380 ming kishiga koʻpaydi. Bu eng gʻarbiy shtatga pochta va boshqa aloqalarni tezroq olib borishga boʻlgan talab Amerika fuqarolar urushi yaqinlashgani sari yanada ortdi.

Tashkilotchilar 
Uilyam Rassell, Aleksandr Majors va Uilyam B. Waddell Pony Expressning uchta asoschisi. Ular yuk tashish biznesi bilan shugʻullanishgan. Faoliyatning eng yuqori choʻqqisida ular 6000 kishini ish bilan taʼminlagan, 75000 hoʻkiz, minglab vagon va omborlar, shuningdek, arra zavodi, goʻsht zavodi, bank va sug'urta kompaniyasiga ega edi.

Inqirozga uchrashi 

Subsidiyaga qaramay, Pony Express moliyaviy muvaffaqiyatsizlikka uchradi. U $90 000 yigʻdi va $200 000 yoʻqotdi. 1866-yil fuqarolar urushi tugagandan soʻng, Holladay Pony Express aktivlarini Butterfild bosqichining qoldiqlari bilan birga Wells Fargoga $1,5 millionga sotib yubordi.

Manbalar 

IMDb identifikatori Vikimaʼlumotlarda mavjud boʻlmagan sahifalar
Abdulla Abatsiyev

Abdulla Alxazovich Abatsiyev (1993-yil 16-avgust Vladikavkaz) – rus va ozarbayjonlik futbolchi, yarim himoyachi ampulasida oʻynaydi .

Biografiyasi 
Abdulla Abatsiyev 1993-yilda Vladikavkazda tugʻilgan. Futbolchining otasi Alxaz Ayvazov ozarbayjon millatiga mansub boʻlgan. Abdulla 8 yoshida Vladikavkazning „Yunost“ sport maktabining futbol boʻlimiga oʻqishga kirgan va u yerda 9 yil taʼlim olgan. 2010-yilda Moskvaga, 2011-yilda esa Ozarbayjonga koʻchib oʻtgan va 2009-yilda u y Ozarbayjon fuqaroligini olgan.

15 yoshida Abatsiyev „Alaniya“ga (Vladikavkaz) koʻchib oʻtgan va uning tarkibida Shimoliy Osetiya chempionatida oʻynagan. 2010-yilda Moskvaga koʻchib oʻtib, Moskvaning „Stolitsa“ klubida havaskor futbol klublari oʻrtasidagi Rossiya chempionatida oʻynay boshlagan. Oʻsha yili moskvaliklar tarkibida u Moskva kubogini qoʻlga kiritgan.

Abdulla Bokuda „Inter“ bilan UEFA Yevropa ligasida debyut qilgan. Bu oʻyin 2013-yil 4-iyulda birinchi saralash bosqichida Finlyandiyaning „Mariehamn“ jamoasiga qarshi uy uchrashuvida 1:1 hisobida durang bilan yakunlangan. Shuningdek, u bokuliklar 2:0 hisobida gʻalaba qozongan ikkinchi oʻyinda ham ishtirok etgan.

Abatsiyevning 2013-yil 15-dekabr kuni Oliy liganing 17-turida „Sumgait“ darvozasiga kiritgan goli „bokuliklar“ning Ozarbayjon chempionatlarida urgan 500-goliga aylangan.

2018-yilning mart oyida u Mashuk-KMV klubida futbolchisiga aylangan.

Ozarbayjon terma jamoasi 
Abdulla Ozarbayjon U17 terma jamoasi safidagi ilk oʻyinini 2009-yilning 26-oktyabr kuni Yevropa chempionati saralash bosqichi doirasida Serbiya terma jamoasi tengdoshlariga qarshi safarda oʻtkazgan.

2010-yilning 16-aprelida Abitsiyev Ozarbayjon U19 yoshlar terma jamoasi tarkibida Norvegiyaga qarshi Yevropa chempionati saralash bosqichi oʻyinida ilk oʻyinini oʻtkazgan. Oʻyin 1:1 hisobida durang bilan yakunlangan.

2012-yil 29-fevral kuni Yevropa chempionati saralash bosqichining guruh bahsida Islandiya termasiga qarshi oʻtkazilgan va unda Ozarbayjon terma jamoasi 1:0 hisobida gʻalaba qozongan. Shu oʻyinda Abitsiyev mamlakat yoshlar terma jamoasi tarkibida debyut qilgan.

2014-yilning mart oyida u mamlakat terma jamoasining Dubayda oʻtkazilgan yigʻinida ishtirok etgan.

Yutuqlari 

 Inter (Boku)

 Ozarbayjon chempionatining kumush medali sovrindori : 2013—2014
 Ozarbayjon chempionatining bronza medali sovrindori: 2012—2013

Manbalar 

Rossiya futbolchilari
Ozarbayjon futbolchilari
Yashayotgan insonlar
1993-yilda tugʻilganlar
16-avgustda tugʻilganlar
Kay Armen

Armenuhi Manoogian (); 1915-yil 2-noyabr – 2011-yil 3-oktabr), oʻzining sahna nomi bilan mashhur Kay Armen, 1940-1950-yillarda mashhur boʻlgan amerikalik-armaniyalik qoʻshiqchi edi .Uning shou-biznesdagi karyerasi deyarli oltmish yilga yaqin davom etgan; u sahnada, radio, televideniya va kinoda ishlagan. U bir nechta qo'shiqlar yozdi, tungi klublarda ijro etdi va ko'plab asarlarni yozdi.

Radio
Armen Illinoys shtatining Chikago shahrida tug'ilgan. Uning otasi Robert Manukyan, Bob Monograf deb atalgan professional kurashchi edi . U birinchi marta Tennessi shtatining Nashvill shahridagi WSM radiosida  haftasiga 12 ta dasturda chiqish qildi. 1947 yilda u NBC-Blue telekanalida haftalik 15 daqiqalik Kay Armen-Qo'shiqlari nomli dasturiga ega bo'lgan edi.

Televideniya va kino
U bir qator rollarda, xususan, 1959 yilda NBC telekanalining "Sevgi va nikoh" sitkomida(komedik ko'rsatuv) va 1955 yilda "Metro-Goldwyn-Mayer" nomli Hit the Deck musiqiy filmida va 1961 yilda " Hey, Let's Twist!" filmida ekranda paydo bo'lgan. U shuningdek, "O'zing uchun yaxshi bo'l", "Mening sevgim va men" va "Senga yig'lash gunohdir" kabi qo'shiqlar muallifi bo'lgan.

Shaxsiy hayoti
Kichik Robert Manukyan (1918-yil 4-yanvar – 2002-yil 3-aprel), uning ukasi amerikalik professional kurashchi bo‘lib, 1940-yillarda Bobbi Managoff nomi bilan Milliy kurash ligasidagi faoliyati bilan mashhur bo‘lgan.

Kay Armen 2011 yilda Nyu-Yorkda 95 yoshida vafot etdi.

Filmografiya
1955: Ottavio Ferrari xonim sifatida  Hit the Deck da
1959-1960: Sevgi va nikohda Sofi sifatida(televideniya, 18 qism)
1961: Hey, Let's Twist!da  Angie sifatida
1980: Jimmi B. va Andreda Mama Butsicaris rolida (televideniya filmi)
1981: Paternityda Klaudiya Faynshteyn sifatida

Manbalar
Jesse Eisenberg

Articles with hCards
Jesse Adam Eisenberg (1983-yil 5-oktyabrda tugʻilgan) – amerikalik aktyor va yozuvchi. U koʻplab mukofotlarga sazovor boʻlgan, jumladan, Akademiya mukofoti, ikkita BAFTA mukofoti va „Oltin globus“.

Eisenberg televizion debyutini qisqa muddatli komediya-dramaviy serialda Real Get Real (1999–2000) bilan qilgan. „Rodjer Dodjer“ (2002) filmidagi birinchi bosh rolidan soʻng u „The Village“ (2004) va „The Squid and the Whale“ (2005) filmlarida suratga tushgan. U David Fincherning "Ijtimoiy tarmoq" (2010) filmida Facebook asoschisi Mark Zuckerberg rolini oʻynagani uchun keng eʼtirofga sazovor boʻlgan.

Yoshligi 
Jesse Adam Eisenberg 1983-yil 5-oktabrda Nyu-Yorkning Queens tumanidagi Astoriyada tugʻilgan va Nyu-Jersi shtatining Sharqiy Brunsvik shahrida oʻsgan. Uning onasi, hozirda kasalxonalarda madaniyatlararo sezgirlikdan dars beradigan Amy, avvallari bolalar kechalarida Bonabini ismli masxaraboz va 20 yil davomida oʻrta maktabda direktor/xoreograf boʻlib ishlagan. Uning otasi Barry Eisenberg taksi haydagan, keyin kasalxonada ishlagan va keyinchalik kollej professori boʻlib, sotsiologiyadan dars bergan.

Eisenberg dunyoviy yahudiy oilasida oʻsgan. ajdodlari Polsha va Ukrainaga borib taqaladi. U Frost boshlangʻich maktabidagi Sharqiy Brunsvik davlat maktablarida, Hammarskjold oʻrta maktabida (6 va 7), Cherchill oʻrta maktabida (8 va 9) oʻqigan va ikkinchi va kichik yillarini Sharqiy Brunsvik oʻrta maktabida oʻtkazgan. Keyin u Nyu-Yorkdagi Professional sahna sanʼati maktabiga oʻzining yuqori kursiga oʻtgan.

Faoliyati 
Ayzenberg televizion debyutini 1999-yildan 2000-yilgacha Get Real serialida qilgan. 2001-yilda u Buyuk Britaniyadagi Dr Pepper reklama roligida „Butt Yalangʻoch bola“ rolida paydo boʻlgan. 18 yoshida televideniya uchun tayyorlangan „Lightning: Fire from the Sky“ filmida rol oʻynaganidan soʻng, u mustaqil "Rojer Dodjer" filmida rol oʻynadi. Bu uchun u San-Diego kinofestivalida eng istiqbolli yangi aktyor uchun mukofotni qoʻlga kiritdi.

Shaxsiy hayot 
Eisenberg Anna Strout bilan 2002-yildan 2012-yilgacha The Emperor’s Club filmini suratga olish marosimida uchrashgan. Keyin u 2013-yildan 2015-yilgacha The Double filmidagi hamkasbi Mia Wasikowska bilan uchrashgan. Keyinchalik u Strout bilan munosabatlarini tiklagan va ular 2017-yilda turmush qurishgan. Ularning oʻgʻli Banner 2017-yil aprel oyida tugʻilgan. Eisenberg Nyu-York shahrida singlisi Halli va uning yigiti, qoʻshiqchi-qoʻshiq muallifi Ouen Danoff bilan 2016-yil iyungacha, Halli va Danoff Tennessi shtatining Nashvill shahriga koʻchib oʻtgunga qadar yashagan.

Eyzenberg sakkiz yoshidan baraban chalishni yoqtirardi. Uning sevimli guruhi – Ween.

Manbalar 

Amerikalik erkak ovoz aktyorlari
Amerikalik erkak televideniye aktyorlari
Amerikalik erkak bola aktyorlar
Yashayotgan insonlar
1983-yilda tugʻilganlar